Ysige fees-afskop skrik niemand af nie! | Netwerk24
Nog ’n huisroof ná honde rowers op Glentana verjaag
Skaars 48 uur nadat vyf honde in die nagtelike ure inbrekers in ’n strandhuis op Glentana verwilder het, is ’n egpaar van dié stranddorp in die Suid-Kaap oorval en beroof.
Vermiste polisielid se lyk met wond in agterkop gevind
’n Polisielid van Port Elizabeth wat as vermis aangemeld was, is met ’n skietwond in sy kop dood in ’n beboste gebied net buite die stad gevind.
Tongaan lank geskors oor skop in WB-stryd
Die Tongaanse haker Paula Ngauamo is vir sewe weke geskors omdat hy ’n Amerikaanse teenstander teen die kop geskop het in sy span se laaste groepwedstryd by die Wêreldbeker-toernooi in Japan.
Tour in 2020 sal klimmers bevoordeel
Fietsryers wie se sterkpunt klimwerk is, het Dinsdag breed geglimlag.
Kings se krankes reg vir Europese sending
Die Southern Kings het ’n tikkie goeie nuus gekry voordat hulle volgende week op ’n oorsese toer van drie weke vertrek.
Ysige fees-afskop skrik niemand af nie!
Deur Elretha Britz 02 Julie 2019 00:00
Die 19de Vrystaat Kunstefees in Bloemfontein het op ’n koue noot begin, maar vir die feesgangers, kunstenaars en die feesdirekteur, Ricardo Peach, is dit nie ’n afskrikmiddel nie.
Sandra Prinsloo met die boek wat verwerk is tot die verhoogdrama Kamphoer – die verhaal van Susan Nell wat vandeesweek op die Vrystaat Kunstefees debuteer. Kaartjies is nog beskikbaar. Foto: Mlungisi Louw
Netwerk24Foto: Mlungisi Louw
Die sangeres Anna Davel sê “dis brrr, maar lekker hier” en die aktrise Ilne Fourie sê “koue weer, warm shows”.
Peach meen sodra die eerste ware koue van die winter toeslaan, weet die mense dit is feestyd en dan kom hulle, want die konkas in kuierplekke, onder meer die Blêrkas, en in die Literatuurfeestent skep ’n gesellige atmosfeer wat op geen ander fees in Suid-Afrika bestaan nie.
“Die knusheid wat gepaardgaan met ’n fees in die winter is vir besoekers ’n spesiale ervaring.”
Volgens Peach is die kaartjieverkope beter as verlede jaar, wat ’n bewys is dat die koue nie ’n negatiewe invloed het nie. Die geroesemoes die hele dag by die Computicket-toonbank in die Odeion bevestig dit.
Vertonings wat reeds uitverkoop is, is die soloproduksie Sê groete vir ma, met die Kwêla-aanbieder Hannes van Wyk, en die kinderproduksie Hans Haas help!.
Drie vertonings van Die voordele van eierwit met Margit Meyer-Rödenbeck en Marion Holm is uitverkoop en die kaartjies vir die oorblywende vertonings vlieg, sê Peach.
Net enkele plekke is nog beskikbaar­ vir Drie van die bestes­ waarin die sangers Mathys Roets, Danie Niehaus en Kevin Leo ná 21 jaar weer saamspan.
Dieselfde geld Babah go Round. Dié besonderse aanbieding deur Schoemé Grobler is ’n teater-ervaring vir babas van vier maande tot twee jaar oud en hul voogde. Voorwerpe en klassieke musiek word gekombineer om die verbeelding van die kleintjies volgens hul ontwikkelingsfases te prikkel.
Kaartjies vir Kamphoer, ’n debuutproduksie met Sandra Prinsloo, verkoop ook flink, sê Peach. Dié solovertoning is geskoei op die Vrystater Francois Smith se gelyknamige roman wat met die ATKV-prosaprys in 2015 bekroon is.
Hoewel vertonings gister begin het, open die stalletjies eers vandag en sal alle eetplekke ook gereed wees vir besoekers.
Die weervoorspelling vir vandag is ’n maksimum van 14 °C, dus warmer as gister se 11 °C. ’n Gemiddelde dagtemperatuur van 18 °C word vir die res van die week voorspel.
Meer oor: Vrystaat Kunstefees | Bloemfontein | Fees | Koue | Weerstoestande | Weerdiens
Wroeging by fees oor God en bonatuurlike
Skrywer looi akteurs oor resensies
Prof. Steyn kry Bloem feesgereed met taaltoer
Ouma Ossewania praat alweer vuil op die Vrystaatfees
EFF trek kleinkoppie oor Bobani